Turkiya armiyasi Iroq shimolida kurdlarga qarshi yer usti operatsiyasi o‘tkazadi

Turkiya armiyasi Iroq shimolida Kurdiston ishchi partiyasiga qarshi yer usti operatsiyasi o‘tkazadi. Bu haqda Turkiya ichki ishlar vaziri Sulaymon So‘ylu bayonot berdi, deb xabar qiladi “RIA Novosti”.

“Biz Qandilga yuramiz. Chegaradan 25 kilometr naridagi barcha lagerlarni yo‘q qilamiz”, — dedi u parlamentdagi chiqishi chog‘ida.
Turkiya harbiy-havo kuchlari 2015-yil iyulidan buyon Iroq shimolida muntazam ravishda Kurdiston ishchi partiyasiga qarshi operatsiyalar o‘tkazib keladi.